burgasdotpro/wikipedia huggingface dataset:
Lurdská jaskyňa (Hlboká cesta, Bratislava)

Lurdská jaskyňa na Hlbokej ceste sa nachádza pár desiatok metrov od Kalvárie. Bola pôvodne kameňolomom, z ktorého bol ťažený kameň na mnohé miesta a stavby v blízkom a vzdialenom okolí. V roku 1892 grófka Gabriela Szapáry za pomoci bratislavským veriacich dala upraviť kameňolom a do výklenku jaskyne umiestniť sochu Panny Márie Lurdskej. Túto prvú sochu zakúpili a pre jaskyňu darovali dievčatá a robotníčky z bratislavskej textilnej továrne. Lurdská jaskyňa bola posvätená 15. septembra 1892. Za krátky čas sa stala obľúbeným miestom modlitieb kresťanov.
Pôvodná sadrová socha Panny Márie bola v roku 1946 nahradená novou, vytesanou z bieleho carrarského mramoru. Posvätená bola 1. mája 1946 biskupom Dr. Michalom Buzalkom. Novú sochu, presne podľa pôvodnej predlohy, vytesal z mramoru slovenský akademický sochár František Gibala.
Pri vstupe do areálu sa nachádza informačná tabuľa, kde sú informácie o jaskyni v 3 jazykoch (slovenčina, maďarčina a nemčina).
Počas dlhej histórie Lurdskej jaskyne veriaci z vďaky i ako prejav úcty a mnohých prosieb k Panne Márii umiestnili na priľahlé steny areálu vyše 4 000 pamätných ďakovných tabuliek.
Misijný kríž.
Pri vchode do areálu je umiestnený Misijný kríž. Sú na ňom zaznamenané misie, ktoré sa konali vo farnosti Kalvária - Bratislava.
V roku 1946 sa konali celobratislavské misie od 28. marca do 7. apríla. Viedli ich dvaja kňazi z františkánskeho a dominikánskeho rádu.
V roku 1997 sa konali Misie na Kalvárii. Ľudové misie u bratov dominikánov viedli redemptoristi.
V roku 2017 sa konali týždeň trvajúce misie – "Ľudové misie vo svetle Fatimy". Začali sa piatok svätou omšou a privítaním misionárov. Boli ukončené 13. októbra 2017 na deň stého výročia, posledného zjavenia, ktoré sa konalo vo Fatime. Konal sa sviečkový sprievod, procesia svetla a požehnanie misijného kríža. Misie viedli bratia redemptoristi spolu s laickími misionármi zo spoločenstiev Calvary a Rieka Života. Počas misií robila TV LUX záznamy svätých omší a misijných príhovorov. Následne odvysielala misijné príhovory vo svojom programe.
Sakrálne stavby pri Lurdskej jaskyni.
Nad Lurdskou jaskyňou sa nachádzajú tri:
Na polceste medzi Kalváriou a kostolom Panny Márie Snežnej sa nachádza Pieta s krížom z júna 1814. Pieta sa nachádza na ulici Na Kalvárii a vedľa Podhorského ulici. V roku 2014 dalo pietu zrekonštruovať Občianske združenie Petra v spolupráci s Farským úradom Panny Márie Snežnej Na Kalvárii. Slávnostne požehnanie Piety sa uskutočnilo 22. októbra 2014, požehnal ju Mons. Mario Giordana. Po slávnostnom požehnaní nasledovala ďakovná omša, ktorá sa konala v kostole Panny Márie Snežnej.
Neďaleko Lurdskej jaskyne sa na Kalvárskom vrchu nachádza Kalvária, pôvodné zastavenia kalvárie zo 17. storočia boli cielene zdevastované a zničené za komunistického režimu budovaním Pražskej ulice.
Iron Man 2

Iron Man 2 je americký akčný film z roku 2010, ktorý natočil režisér Jon Favreau podľa komiksovej predlohy o Iron Manovi. V hlavnej úlohe Tonyho Starka, milionára, ktorý svoj železný, obrnený oblek využíva pre hrdinské účely a je slávnou celebritou, sa opäť predstavil Robert Downey Jr., ktorý si zahral aj v predchádzajúcom filme "Iron Man" (2008). Jedná sa o tretí celovečerný film z filmovej série Marvel Cinematic Universe.
Obsadenie.
V cameo roliach sa vo filme objavili aj Stan Lee, Elon Musk a Larry Ellison (zahrali si sami seba).
Fukóza

Fukóza je hexózový deoxycukor. Nachádza sa v "N"-naviazaných glykánoch na cicavčích, hmyzích a rastlinných povrchoch buniek. Fukóza je základná podjednotka polysacharidu z morských rias, fukoidanu. 
Dva štruktúrne znaky odlišujú fukózu od ostatných hexóz prítomných u cicavcov: chýbajúca hydroxylová skupina na C6 pozícii, ktorá z fukózy robí deoxycukor, a jej -konfigurácia. -Fukóza je ekvivalentná 6-deoxy--galaktóze.
Fukóza sa štiepi z polymérov obsahujúcich fukózu pôsobením enzýmu známeho ako α-fukozidáza, ktorý sa nachádza v lyzozómoch.
-Fukóza má niekoľko potenciálnych aplikácií v kozmetike, farmaceutickom priemysle a v doplnkoch stravy.
Protilátky.
Predpokladá sa, že α(1→3) naviazané fukózy sú sacharidovým antigénom alergie spôsobenej IgE.
V glykánových štruktúrach obsahujúcich fukózu, teda fukozylovaných glykánoch, existuje fukóza ako koncová modifikácia alebo ako napojovací bod pre ostatné cukry. V ľudských N-naviazaných glykánoch tvorí fukóza najčastejšie α(1,6) väzbu na redukujúci uhlík β-"N"-acetylglukózamínu. Fukóza viazaná na neredukujúce konce α(1,2) galaktózy však tvorí H antigén, podštruktúru antigénov krvných skupín A a B.
Bolo preukázané, že fukozylácia protilátok znižuje viazanie na Fc receptor NK buniek, čím sa znižuje bunková cytotoxicita závislá na protilátkach. Afukozylované monoklonálne protilátky (protilátky bez fukózových jednotiek) boli teda dizajnované na podporu imunitného systému proti rakovinovým bunkám, a to tak, že sú produkované v bunkách, ktoré nadostatočne exprimujú enzým na fukozyláciu (FUT8), čím sa zvyšuje zabíjanie buniek "in vivo".
Thor (film)

Thor je americký akčný film z roku 2011, ktorý natočil režisér Kenneth Branagh podľa komiksov o Thorovi. V hlavnej úlohe korunného princa Asgardu, ktorý je poslaný do exilu na planétu Zem, sa predstavil Chris Hemsworth, ktorý si túto postavu zopakoval aj v nadväzujúcich filmoch ' (2013) a ' (2017). Jedná sa o štvrtý celovečerný film z filmovej série Marvel Cinematic Universe.
Obsadenie.
V ďalších úlohách sa predstavili aj Joseph Gatt, Joshua Cox a Douglas Tait ako traja Mrazivý obri. V cameo úlohách sa objavili: Stan Lee a J. Michael Straczynski obaja ako šoféri pick-upa, Jeremy Renner ako agent Clint Barton / Hawkeye a Samuel L. Jackson ako Nick Fury.
Golierovka slamomilná

 Golierovka slamomilná ("Stropharia rugosoannulata") je jedlá huba z čeľade golierovkovité ("Strophariaceae").
Klobúk je široký 5 až 15 cm, najprv zvonovitý, neskôr sa vyrovnáva. Lupene sú biele a neskôr tmavnú. Hlúbik je vysoký do 18 cm a hrubý 1 až 3 cm. Prsteň je hrubý.
Dá sa jednoducho pestovať v záhrade na substráte zo slamy alebo dreva. Nevyžaduje čistý alebo sterilný substrát a prítomnosť baktérií v substráte má priaznivý účinok na jej rast.
Iron Man 3

Iron Man 3 je americký akčný film z roku 2013, ktorý natočil režisér Shane Black podľa komiksov o Iron Manovi. V hlavnej úlohe Tonyho Starka, milionára, ktorý vo svojom ikonickom obrnenom obleku musí čeliť teroristickým hrozbám, sa opäť predstavil Robert Downey Jr., ktorý si Iron Mana zahral aj v predošlých filmoch "Iron Man" (2008) a "Iron Man 2" (2010). Jedná sa o siedmy celovečerný film z filmovej série Marvel Cinematic Universe a zároveň aj prvým filmom druhej fázy MCU.
Obsadenie.
V cameo úlohách sa vo filme objavili: Shaun Toub ako Jinsen, Stan Lee ako porotca v súťaži krásy a Mark Ruffalo ako Bruce Banner / Hulk.
Strážcovia Galaxie (film)

Strážcovia Galaxie v origináli "Guardians of the Galaxy" je americký akčný film z roku 2014, ktorý natočil James Gunn podľa komiksov o superhrdinskom tíme Strážcov Galaxie. V hlavnej úlohe je Chris Pratt (Star-Lord), ktorý udržiava pokope tým mimozemských vydedencov, aby spoločne dokázali uniknúť po krádeži mocného artefaktu, ktorý si túto postavu zahral neskôr aj v nadväzujúcich filmoch. Jedná sa o desiaty celovečerný film filmovej série Marvel Cinematic Universe.
Obsadenie.
Vo vedľajšej úlohe sa ukázal aj Josh Brolin ako Thanos. V cameo roli sa objavili: režisér filmu James Gunn ako jeden zo Saarkanov, Nathan Fillion ako hlas spoluvezňa, Rob Zombie ako hlas navigátora Plieniteľa, Tyler Bates ako pilot Plieniteľa, Seth Green ako hlas Howarda the Ducka a Stan Lee ako xandarianský muž.
Lazy (vrch v Cerovej vrchovine)

Lazy () je vrch Cerovej vrchoviny. Leží nad obcou Šiatorská Bukovinka, približne južne od Fiľakova.
Poloha.
Masív sa nachádza na južnom okraji strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Lučenec a v katastrálnom území obce Šiatorská Bukovinka. Vrch je situovaný v blízkosti štátnej hranice a najbližším sídlom je na východnom úpätí situovaná Šiatorská Bukovinka a juhovýchodne ležiaca maďarská obec Somoskőújfalu. Patrí do Chránenej krajinnej oblasti Cerová vrchovina.
Opis.
Vrch leží v najvyššej časti pohoria, nad údolím potoka Belina. Ním, východným úpätím Lazov, vedie železničná trať Fiľakovo – Somoskőújfalu, ako aj cesta I/71 z Fiľakova do Salgótarjánu. Severne sa nachádza vrch Tri chotáre (), východne Šiator () a Monica (), južne Karanč () a západne Málnás-tető (). Masív patrí do povodia Ipľa; východné svahy odvodňuje potok Belina do riečky Suchá, voda zo západných odteká maďarským územím riečkou Dobroda. Na vrchol nevedie značený chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z malých lokalít s redšou a nízkou vegetáciou je vidieť okolité vrchy Cerovej vrchoviny, ojedinele pri dobrých podmienkach tiež Javorie, Nízke Tatry, Poľanu, Ostrôžky a Stolické vrchy, južným smerom sú viditeľné viaceré horstvá v Maďarsku.
Prístup.
Na vrchol nevedie značený prístup, no hrebeňom po línii štátnej hranice vedie značený turistický chodník a východným úbočím chodník na Karanč.
Uhoľný potok (prítok Klastavského potoka)

Uhoľný potok je potok v regióne Poiplie na území obce Baďan v okrese Banská Štiavnica v Banskobystrickom kraji. Nachádza sa v geomorfologickom celku Štiavnické vrchy, v geomorfologickom podcelku Sitnianska vrchovina. Je pravostranným prítokom Klastavského potoka a má dĺžku . Je vodným tokom V. rádu.
Prameň.
Pramení v na území obce Baďan v katastrálnom území "Klastava" na južnom svahu vrchu "Kamenný vrch" s , ktorého vrchol leží už na území susednej obce Beluj, v severovýchodnej časti lesného extravilánu.
Opis toku.
Od prameňa preteká juhojuhozápadným smerom lesným extravilánom cez územie do roka 1971 samostatnej obce Klastava, dnes časti obce Baďan, tento smer si zachováva počas celého svojho toku, pravým brehom obmýva samotu "Klastavský dvor", ľavým brehom obmýva les "Uhoľná", v priberá pravostranný prítok "Mikovský potok", poniže Klastavského mlyna v ústi do Klastavského potoka v povodí Belujského potoka (prítok Štiavnice) ako jeho ľavostranný prítok. Vodný tok "Uhoľný potok" má jediný významnejší prítok "Mikovský potok".
Pôvod názvu.
Motivantom názvu vodného toku "Uhoľný potok" na území obce Baďan v období pomenovacieho procesu bol les "Uhoľná", cez ktorý vodný tok preteká s významom pôvodná lokalita využívaná na tvorbu drevného uhlia. Produkcia drevného uhlia ako "jedného z produktov rozkladu dreva za vysokých teplôt bez prístupu alebo s obmedzeným prístupom vzduchu" mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Z toponyma "Uhoľná" rozšírením o formant "-ý" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe "Uhoľný potok" ako súčasť veľmi početnej skupiny názvov v slovenskej toponymii, najmä hydronymii. Názov vodného toku "Uhoľný potok" bol štandardizovaný v roku 2008. V priestore slovenskej hydronymie potokov hydronymum "Uhoľný potok" nie je jedinečným hydronymom (apríl 2022).
Referencie.
Soví vrch (vrch v Cerovej vrchovine)

Soví vrch () je vrch Cerovej vrchoviny. Leží nad obcou Šurice, približne juhovýchodne od Fiľakova.
Poloha.
Masív sa nachádza v strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Lučenec a v katastrálnom území obce Šurice. Najbližším sídlom je na severnom úpätí situovaná obec Šurice, východne leží Hajnáčka a juhovýchodne Stará Bašta. Patrí do Chránenej krajinnej oblasti Cerová vrchovina.
Opis.
Soví vrch leží na severnom okraji náhornej plošiny Pohanského hradu. Východne susedí vrch Tilič (), južne Pohanský hrad () a Dunivá hora (), západne Monica (), Rakvica () a Belina () a severným smerom Ladislavov vrch () a Guda (. Masív patrí do povodia Ipľa, kde vodu odvádzajú prítoky Čamovského potoka. Na vrchol nevedie značený chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z malých lokalít s nízkou vegetáciou je vidieť okolité vrchy Cerovej vrchoviny, ojedinele pri dobrých podmienkach tiež Javorie, Nízke Tatry, Poľanu, Ostrôžky a Stolické vrchy.
Prístup.
Na vrchol nevedie značený prístup, no niekoľko chodníkov prechádza blízkym okolím:
Danubit

Danubit je priemyselná plastická trhavina vyrábaná slovenskou spoločnosťou Istrochem. Dlhé desaťročia sa používala predovšetkým ako trhavina pre povrchovú aj podzemnú ťažbu nerastných surovín. Je možné používať ju aj na trhacie práce pod vodou.
Výroba.
Výrobca danubitu, Istrochem, je chemická spoločnosť založená v roku 1847 Alfredom Nobelom v Bratislave na Slovensku. Danubit samotný postupne vytlačil vo výrobe dynamit, nakoľko od 50. rokov 20. storočia sa zaviedla licenčná technológia malého prietokového reaktora. Danubit, na rozdiel od dynamitu obsahoval asi 10 rôznych látok a obsah nitroglycerínu sa pohyboval len v rozmedzí 510 %. Výroba výbušnín zanikla, keď časť podniku v roku 2009 získala česká spoločnosť Explosia, výrobca semtexu.
Zloženie.
Danubit 2 sa skladá z: etylénglykoldinitrátu, nitroglycerínu, nitrocelulózy, dinitrotoluénu, dusičnanu amónnneho, dusičnanu sodného, drevných pilín, karboxymetylcelulózy, drveného vápenca a oxidu železitého ako farbiva.
Vtáčí zob

Vtáčí zob (iné názvy: vtačí zob, zob, zastarano "zoba") môže byť:
Zob môže byť zriedkavo aj:
Revaz Chikoidze

Revaz Chikoidze (* 30. máj 1984) je gruzínsky reprezentant v džude. Na Letných paralympijských hrách 2020 v Tokiu (konaných v roku 2021) získal striebornú medailu.
Športová činnosť.
Paralympijské hry.
Na Letných paralympijských hrách 2020 v Tokiu (konaných v roku 2021) získal striebornú medailu. Súťažil v klasifikácii B2 v kategórii +100 kg.
Islamské stravovacie zákony

Islamské stravovacie zákony sú pravidlá stravovania, ktoré dodržiavajú Moslimovia. Delia sa na halal (arab. حَلَال, „povolené“) a haram (arab. حَرَامْ, „zakázané“). Tieto pravidlá sú spísané v Koráne, svätej knihe Islamu.
Stravovacie predpisy.
Verše z Koránu, ktoré obsahujú informácie o stravovaní: 2:173, 5:3, 5:4, 5:5, 6:118, 6:119, 121.
Zakázané pokrmy - Haram.
Ako hriech nie je brané to, ak by bol niekto nútený dôsledkom hladu zjesť zakázané mäso bez toho, aby to urobil úmyselne.
Stravovacie zákony počas Ramadánu.
Ramadán je považovaný za posvätný mesiac pôstu, začína a končí objavením nového mesiaca. Počas mesiaca ramadán Alah odovzdal Korán prorokovi Mohamedovi ako náuku pre ľudí. Počas ramadánu si moslimovia vyhradzujú čas na introspekciu, modlitbu a čítanie Koránu. Ľuďom, ktorí dodržia ramadán s pôstom a modlitbami Alah odpúšťa ich spáchané hriechy. Počas tohto obdobia sa moslimovia zameriavajú na saum (sebaovládanie), čo je jeden z piatich pilierov islamu. Ramadán zdôrazňuje saum, kedy sa veriaci musia zdržať jedla, pitia, sexuálnej aktivity a nemorálneho správania od úsvitu po súmrak. Po súmraku moslimovia prerušia pôst počas jedla nazývaného iftar s rodinou a priateľmi. Saum možno negovať prerušením pôstu, avšak stratu možno nahradiť jedným dňom pôstu navyše. Koniec ramadánu sa oslavuje Sviatkom prerušenia pôstu (arab. عيد الفطر‎, "Íd al-fitr"), jedného z dvoch hlavných náboženských sviatkov v moslimskom kalendári.
Simona Păucová

Simona Păucová (; * 19. september 1969, Azuga, Rumunsko) je rumunská reprezentantka v gymnastike. Na Letných olympijských hrách 1984 v Los Angeles získala dve zlaté a jednu bronzovú medailu.
Športová činnosť.
S gymnastikou začala v roku 1974, jej trénerkou bola Iulia Rotarascová. Od roku 1982 bola v klube Sportiv Dinamo Bucuresti, jej trénermi boli Emilia Litová a Florin Stefanescu. Neskôr sa sama stala trénerkou.
Olympijské hry.
Na Letných olympijských hrách 1984 v Los Angeles získala zlatú medailu v tímovej súťaži a na kladine, v individuálnom viacboji získala bronz.
V tímovej súťaži vyhral rumunský tím v zložení Simona Păucová, Lavinia Agachová, Laura Cutinová, Cristina Elena Grigoraşová, Ecaterina Szabová a Mihaela Stănuleţová spočtom bodov 392,20. Na druhom mieste sa umiestnil americký tím, tretie miesto získala Čína. V individuálnom viacboji prvé miesto získala Mary Lou Rettonová (USA) s 79,175 bodmi, druhá bola Ecaterina Szabová (ROM) s 79,125 bodmi a Simona Păucová získala 78,675 bodov. Na kladine získala zlato, rovnaký počet bodov získala Ecaterina Szabová (ROM).
Ant-Man (film)

Ant-Man je americký akčný film z roku 2015, ktorý natočil režisér Peyton Reed podľa komiksov o Ant-Manovi. V hlavnej roli Scotta Langa, ktorý získa špeciálny oblek, ktorý zmenší človeka na veľkosť hmyzu a musí túto technológiu chrániť pred zločincami, sa predstavil Paul Rudd, ktorý si túto postavu zahral aj v nasledujúcich a nadväzujúcich filmoch. Jedná se o dvanásty celovečerný film filmovej série Marvel Cinematic Universe a zároveň posledným filmom druhej fázy MCU.
Obsadenie.
V cameo úlohách sa objavili Chris Evans ako Steve Rogers / Kapitán Amerika, Sebastian Stan ako Bucky Barnes / Winter Soldier a Stan Lee ako barman.
Oceánsky pohár národov 1998

Oceánsky pohár národov 1998 bol štvrtým ročníkom Oceánskeho pohára národov, medzinárodného futbalového turnaja pre národné tímy pod hlavičkou OFC. Finálový turnaj sa hral v Austrálii a hral sa od 25. septembra do 4. októbra 1998. Na turnaji hralo šesť tímov. a sa kvalifikovali automaticky na turnaj k nim sa pridali postupujúci z Melanézskeho a Polynézskeho pohára.
Víťazom turnaja sa stal , ktorý vo finále zdolal Austráliu 1:0.
Play-off.
Víťazom turnaja sa stal Nový Zéland.
Ant-Man

Ant-Man je fiktívna postava komiksových príbehov vydávaných vydavateľstvom Marvel Comics. Pôvodným Ant-Manom bol Hank Pym, významný vedec, ktorý vyvinul látku, ktorá mu umožňuje meniť svoju veľkosť. Hank Pym bol stvorený triom, ktoré tvorili Stan Lee, Larry Lieber a Jack Kirby. Prvýkrát sa objavil v komikse "Tales to Astonish" #27 (január 1962); ako Ant-Man sa prvýkrát objavil v "Tales to Astonish" #35 (september 1962).
Po Pymovi prevzali identitu Ant-Mana Scott Lang a Eric O’Grady, ktorí využili Pymovu technológiu, aby sa mohli stať Ant-Manom.
Fukulóza

Fukulóza alebo 6-deoxytagatóza je ketohexózový deoxycukor. Fukulóza vzniká v metabolizme sacharidov. -Fukulóza vzniká z -fukózy pôsobením -fukózaizomerázy a ďalej sa premieňa na -fukulóza-1-fosfát pôsobením -fukulokinázy.
Zoznam kultúrnych pamiatok v obci Tureň

Zoznam kultúrnych pamiatok v obci Tureň v okrese Senec.
Zoznam kultúrnych pamiatok v obci Vlky

Zoznam kultúrnych pamiatok v obci Vlky v okrese Senec.
Rakvica (vrch v Cerovej vrchovine)

Rakvica () je vrch Cerovej vrchoviny. Leží nad obcou Radzovce, približne juhovýchodne od Fiľakova.
Poloha.
Masív sa nachádza v strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Lučenec a zasahuje na katastrálne územie obce Radzovce a Čamovce. Najbližším sídlom sú na západnom úpätí ležiace Radzovce, severne je situovaná Belina a Čamovce a východným smerom sa nachádzajú Šurice. Patrí do Chránenej krajinnej oblasti Cerová vrchovina a severozápadne sa nachádza prírodná pamiatka Belinské skaly.
Opis.
Rakvica je súčasťou mohutného hrebeňa, ktorý tvorí náhornú plošinu a siaha od Belinskej skaly () južným smerom na Dunivú horu (). Severným smerom susedí Belinská skala, východným Soví vrch (), južným Monica () a Dunivá hora () a západným je plytkým sedlom oddelená Belina (). Masív patrí do povodia Ipľa, kde vodu odvádzajú prítoky Beliny. Vrcholom vedie značený chodník z Beliny.
Výhľady.
Celú plošinu i vrchol pokrýva súvislý lesný porast, ktorý neumožňuje rozhľad. Z malých lokalít s nízkou vegetáciou je ojedinele vidieť okolité vrchy Cerovej vrchoviny, výnimočne pri dobrých podmienkach tiež Javorie, Nízke Tatry, Poľanu, Ostrôžky a Veporské a Stolické vrchy.
Belina (vrch v Cerovej vrchovine)

Belina () je vrch Cerovej vrchoviny. Leží nad obcou Radzovce, približne juhovýchodne od Fiľakova.
Poloha.
Masív sa nachádza v strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Lučenec a zasahuje na katastrálne územie obce Radzovce a Belina. Najbližším sídlom sú na západnom úpätí ležiace Radzovce a severne situovaná obec Belina, východným smerom sa nachádzajú Šurice. Patrí do Chránenej krajinnej oblasti Cerová vrchovina.
Opis.
Belina leží na okraji náhornej plošiny, ktorá v podobe horského chrbta vedie od Belinskej skaly () južným smerom na Dunivú horu (). Severným smerom susedí Belinská skala, východným Rakvica () a Soví vrch (), južným Monica () a Dunivá hora () a juhozápadným Duhár () a Tri chotáre (). Masív patrí do povodia Ipľa, kde vodu odvádzajú prítoky Beliny. Na vrchol nevedie značený chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z malých lokalít s nízkou vegetáciou je vidieť okolité vrchy Cerovej vrchoviny, ojedinele pri dobrých podmienkach tiež Javorie, Nízke Tatry, Poľanu, Ostrôžky a Veporské a Stolické vrchy.
Prístup.
Na vrchol nevedie značený prístup, no neďalekým hrebeňom prechádza značený chodník z Beliny do sedla Monica.
Majstrovstvá Ázie vo futbale 1992

Majstrovstvá Ázie vo futbale 1992 boli 10. ročníkom Majstrovstiev Ázie vo futbale medzinárodného futbalového turnaja pre národné tímy pod hlavičkou Ázijskej futbalovej konfederácie (AFC). Turnaj sa hral v Japonsku od 29. októbra do 8. novembra 1992. Obhajcom titulu bola .
Víťazom turnaja sa stalo vo finále zdolali Saudskú Arábiu 1:0. Na treťom mieste skončila .
Kvalifikované tímy.
Na turnaji sa predstavilo osem tímov ani jeden z nich nezažil debut na turnaji.
Zoznam zvolených senátorov za Slovensko v parlamentných voľbách v roku 1925

Vo voľbách do Národného zhromaždenia republiky Česko-slovenskej v roku 1925, ktoré sa konali 15. novembra 1925, bolo v rámci štyroch slovenských volebných obvodov zvolených 28 senátorov. 2 mandáty, ktoré podľa zákona mali byť ešte určené pre slovenské volebné obvody, sa v rámci II. a III. skrutínia rozdelili v českých volebných krajoch.
Majstrovstvá SAFF vo futbale 2018

Majstrovstvá SAFF vo futbale 2018 bol 12. ročníkom Majstrovstiev SAFF vo futbale, medzinárodného futbalového turnaja pre národné tímy Juhoázijskej futbalovej federácie (SAFF). Turnaj hostil Bangladéš a hralo sa od 4. do 15. septembra 2018.
Víťazom turnaja sa po druhýkrát stali , vo finále zdolali Indiu 2:1.
Tímy.
Všetkých sedem členov SAFF sa zúčastnilo na turnaji.
Bralce (Ostrôžky)

Bralce () je vrch v pohorí Ostrôžky. Leží nad obcou Ábelová, približne severozápadne od Lučenca.
Poloha.
Masív sa nachádza v centrálnej časti pohoria. Leží v Banskobystrickom kraji, v okrese Lučenec a zasahuje na katastrálne územie obce Tuhár, Ábelová a Polichno. Najbližšími sídlami sú na juhozápadnom úpätí situovaná Ábelová, na juhovýchodnom obec Polichno a východnom Tuhár, severne leží Budiná. 
Opis.
Vrch je súčasťou hrebeňa, ktorý vedie od Ostrôžky () juhovýchodným smerom na Pohanský vrch (). Východným smerom leží vrch Sedem chotárov () a Kujanka (), severným Jasenie () a Stanová (), západným Páleniská (), Kobylí vrch () a Vlčia skala () a južným Lysec () a Trnkošovo (). Oblasť patrí do povodia rieky Ipeľ; severovýchodné časti hrebeňa odvodňuje Tuhársky potok, juhozápadné potok Ľuboreč. Na východnom úbočí, v blízkosti pahorku Bralo, sa nachádzajú jaskyne. Na vrchol vedie značený chodník z Tuhára. 
Výhľady.
Súvislý lesný porast neumožňuje rozhľad. Z malých miest s nízkou vegetáciou možno vidieť okolité vrchy Ostrôžok, ojedinele pri dobrých podmienkach tiež Javorie, Kremnické vrchy, Veľkú Fatru, Nízke Tatry, Poľanu a Veporské a Stolické vrchy.
Majstrovstvá ASEAN vo futbale 2018

Majstrovstvá ASEAN vo futbale 2018 (oficiálne AFF Suzuki Cup 2018) bol 12. ročníkom Majstrovstiev ASEAN vo futbale, medzinárodného futbalového turnaja pre národné tímy Futbalovej federácie ASEAN. Turnaj sa hral v desiatich mestách po celej Juhovýchodnej Ázii od 8. novembra do 15. decembra 2018.
Víťazom turnaja sa stal , vo finále porazili Malajziu.
Tímy.
Okrem Austrálie sa turnaja zúčastnili všetci členovia. zdolal v kvalifikácii a postúpil na finálový turnaj.
Jenna Elfmanová

Jenna Elfmanová (neprechýlene Jennifer Mary Elfman, rod. Butala; * 30. september 1971, Los Angeles, Kalifornia, USA) je americká herečka a producentka. V roku 1998 bola ocenená cenou Zlatý glóbus, za jej herecký výkon v televíznom seriály "Dharma a Greg" (19972002).
Detstvo a mladosť.
Elfmanová sa narodila ako najmladšia z troch detí. Má chorvátsky pôvod a bola vychovávaná v rímskokatolíckom vierovyznaní.
Navštevovala strednú školu v St. Genevieve v San Fernando Valley, neskôr navštevovala vysokú školu California State University v Northridge. Od piatich rokov sa venovala baletu, s ktorým skončila kvôli zraneniu, ktoré jej neumožňovalo pokračovať.
Kariéra.
Prvý krát sa objavila vo videoklipoch skupiny Depeche Mode, tiež koncertovala s rockovou skupinou ZZ Top. Účinkovala aj v televíznych reklamách, prostredníctvom ktorých neskôr dostala jednu z hlavných úloh v televíznom sitcome "Townies", ktorý sa natáčal v roku 1996. O rok neskôr získala hlavnú postavu v televíznom seriály "Dharma a Greg". Televízny seriál sa stal úspešným a mal päť sérii. Natáčanie sa skončilo v roku 2002. Elfmanová za svoj herecký výkon získala tri nominácie na herecké ocenenie Zlatý glóbus, z toho jedno sa jej podarilo získať.
V roku 2003 si zahrala po boku Brendana Frasera v komédii "Looney Tunes opäť v akcii". Objavila sa tiež vo vedľajších úlohách vo viacerých seriáloch, napríklad "Dva a pol chlapa" či "Volajú ma Earl".
V rokoch 2009 a 2010 sa stala hlavnou postavou televízneho seriálu "Hovorme o sexe". V roku 2018 sa pripojila k hereckému obsadeniu televízneho seriálu "Fear the Walking Dead", kde hrá jednu z hlavných postáv.
Súkromný život.
V roku 1991 sa zoznámila s hercom Bodhim Elfmanom, za ktorého sa vydala v roku 1995. Elfman bol židovského pôvodu ale praktizoval scientológiu. Elfmanová sa pripojila ku scientológii neskôr a od roku 2018 sú obaja aktívny scientológovia.
V máji 2006 bola hlavnou rečníčkou na podujatí Human Rights Hero Award v rámci účasti so scientologickými skupinami Youth for Human Rights International a Artist for Human Rights.
Je tiež členkou správnej rady Nadácie Dizzy Feet.
Strážcovia Galaxie 2

Strážcovia Galaxie 2 (v origináli "Guardians of the Galaxy Vol. 2") je americký akčný film z roku 2017, ktorý natočil James Gunn podľa komiksov o superhrdinskom tíme Strážcov Galaxie. V hlavnej úlohe Star-Lorda, ktorý velí tímu mimozemských vydedencov a zároveň odhaľuje pôvod svojho skutočného otca, sa opäť predstavil Chris Pratt, ktorý si túto postavu zahral aj v predchádzajúcom filme. Jedná sa o pätnásty celovečerný film filmovej série Marvel Cinematic Universe.
Obsadenie.
Vo vedľajších úlohách sa objavili: Gregg Henry ako Retch a Evan Jones ako Half-Nut. V cameo úlohách objavili: Michael Rosenbaum ako Martinex, Ving Rhames ako Charlie-27, Michelle Yeoh ako Aleta Ogord, Miley Cyrus ako hlas Mainframe, David Hasselhoff si zahral sám seba, Ben Browder ako admirál Suveréna, Rob Zombie ako hlas Plieniteľa, Seth Green ako hlas Howarda the Ducka a Stan Lee ako informátor.
Klobušickovci

Klobušickovci alebo Klobušickí sú starý šľachtický rod pochádzajúci z Klobušíc (dnes mestská časť Ilavy).
Doktor Strange (film)

Doktor Strange je americký akčný film z roku 2016, ktorý natočil režisér Scott Derrickson podľa komiksov o Doctorovi Strangeovi. V hlavnej úlohe neurochirurga, ktorý sa naučí mystické umenie mágie a musí zachrániť Zem pred hrozbou z inej dimenzie, sa predstavil Benedict Cumberbatch. Jedná sa o štrnásty celovečerný film filmovej série Marvel Cinematic Universe.
Obsadenie.
Cumberbatch prepožičal svoj hlas aj zlej entite Dormammu. V ďalších úlohách sa predstavili aj Amy Landeckerová ako Brunerová, Mark Anthony Brighton ako Daniel Drumm a Topo Wresniwiro ako Hamir. V cameo úlohách sa objavili: Chris Hemsworth ako Thor a Stan Lee ako cestujúci v autobuse.
Zoznam častí seriálu Geissenovci – Ťažký život milionárov

Toto je zoznam častí nemeckej dokumentárnej reality show Geissenovci – Ťažký život milionárov, zaoberajúcej sa životom nemeckej milionárskej rodiny. Seriál sa vysiela od roku 2011 a bolo natočených už 22. sérií. V seriály hrá podnikateľ Robert Geiss, jeho žena Carmen Geiss a ich dve dcéry Davina a Shania.
Časti.
Špeciálne vydania.
Zdroj: zoznam častí je podľa: fernsehserien.de
Miloš Karásek

Miloš Karásek (* 23. november 1960, Přerov) je slovenský postmoderný divadelník, dramatik, výtvarník, sochár a experimentátor ovplyvnený filozofiou a estetikou postmoderny.
Život.
Miloš Karásek sa narodil v Přerove na Morave. Najvyššie vzdelanie dosiahol na "Inštitúte architektúry v Moskve", kde absolvoval v roku 1984 diplomovou prácou „Projekt experimentálneho divadelného priestoru“. Miloš Karásek zostal verný divadlu aj po príchode na Slovensko, kde sa usídlil v Bratislave. Po príchode pracoval rok v SND. V období 1985-90 pôsobil ako scénograf v "Ukrajinskom národnom divadle v Prešove" (dnes Divadlo Alexandra Duchnoviča). V rokoch 1990 - 1991 bol vládny zmocnenec pre slovenskú časť Všeobecnej československej výstavy v Prahe. Od 1992 tvorí v slobodnom povolaní sochárske práce, literárne a dramatické opusy a multimediálne projekty. Je autorom a spoluautorom divadelných hier. Je v slobodnom povolaní, venuje sa architektúre, sochárskej tvorbe, multimediálnym projektom, divadlu a literatúre. Je autor a spoluautor divadelných hier. Karásek bol spoluzakladateľom divadla Stoka. Činil sa v divadelnej branži - zakladal divadlá Problém 1993, Corpus - asociáciu alternatívnych umeleckých programov 2000, vydával divadelné manifesty (napr. "Manifest Recyklizmu" a "Manifest hypomanického divadla"). Po roku 1993 písal a inscenoval hry, napríklad "Skrat, Rez," "Apatia, Utrpenie Sv. Antonína, Motto, Peron, Život na mieru, Záverečná, Hodinový hotel a Štvrté želanie", ktoré prezentoval v divadlách A. Duchnoviča v Prešove, v Prešovskom Divadle na Háku, v divadle Problém a v Divadle ASTORKA Korzo ´90 v Bratislave. Písal hry spolu s Blahom Uhlárom, v roku 2003 napísal libreto k novej opere "Óper", scenáre hier "Caspar Ester: Diera" a v roku 2004 "Ester Caspar: Go-Go tanečnica". 
Tvorí výtvarné práce: maľby, kresby, grafiky, bronzové plastiky, kostýmy, masky, scénické výpravy. Jeho diela majú expresionistický výraz, expresívnu štylizáciu, prvky groteskna, dynamické výjavy, realistické aj absurdné štylizácie.
Maltotrióza

Maltotrióza je trisacharid (sacharid zložený z troch podjednotiek), ktorý sa skladá za troch molekúl glukózy spojených α-1,4 glykozidovými väzbami.
Najčastejsie vzniká pôsobením tráviaceho enzýmu alfa-amylázy (enzýmom bežným v ľudských slinách) na amylázu v škrobe. Počas tohto procesu sa tvoria maltózové a maltotriózové jednotky kvôli náhodnej hydrolýze α-1,4 glykozidových väzieb alfa-amylázou. Maltotrióza vzniká i v tenkom čreve, kde ju rozkladá alfa-amyláza vylučovaná z pankreasu. Maltotrióza je spoločne s maltózou štiepená enzýmom maltázou, čím vzniká glukóza.
Maltotrióza je najkratší oligosacharid, ktorý sa dá klasifikovať ako maltodextrín.
Použitie.
Maltotrióza sa používa ako sladidlo v koláčoch, chlebocha sladkostiach. V porovnaní so sacharózou je 3x menej sladká.
Maltotriózové jednotky spojené α-1,6 glykozidovou väzbou tvoria pullulán, biodegradovateľný polymér, ktorý sa používa ako prídavná látka do potravín a na poťahovanie tabliet, napríklad mentoliek.
Turanóza

Turanóza je redukujúci disacharid, ktorý sa skladá z molekúl glukózy a fruktózy spojených α-1,3 glykozidovou väzbou. V prírode sa bežne vyskytuje jej -forma. Je to analóg sacharózy, ktorý vyššie rastliny nie sú schopné metabolizovať, ale získavajú ho pomocou transportérov sacharózy a využívajú ho na vnútrobunkovú sacharidovú signalizáciu. Okrem tejto úlohy môže byť -(+)-turanóza využitá ako zdroj uhlíka pre mnohé organizmy vrátane mnohých druhov baktérií a húb.
Turanóza môže byť v malých množstvách prítomná i v mede.
Ramnóza

Ramnóza je prírodný deoxycukor. Dá sa klasifikovať ako metylpentóza alebo 6-deoxyhexóza. Ramnóza sa v prírode vyskytuje hlavne ako -ramnóza (teda 6-deoxy--manóza). To robí ramnózu výnimočnou, pretože väčšina sacharidov, ktoré sa bežne vyskytujú v prírode, majú D-konfiguráciu. Výnimkami sú deoxyhexózy -fukóza a -ramnóza a pentóza -arabinóza. V prírode sa však vyskytuje i -ramnóza, a to u niektorých druhov baktérií, napríklad "Pseudomonas aeruginosa" and "Helicobacter pylori".
Ramnózu je možné izolovať z rastlín rodu "Rhamnus", z "Toxicodendron vernix" a rastlín rodu "Uncaria". Ramnózu takisto produkujú mikroriasy patriace do triedy "Bacillariophyceae" (rozsievky).
Ramnóza je v prírode často naviazaná na iné cukry. Je to bežný sacharid v glykozidoch mnohých rastlín. Ramnóza je takisto súčasťou vonkajšej bunkovej membrány acidorezistentných baktérii rodu "Mycobacterium", medzi ktoré patrí i mikroorganizmus spôsobujúci tuberkulózu. Prirodzené protilátky proti -ramnóze sú prítomné v ľudskom krvnom sére a vyzerá to tak, že väčšina ľudí má IgM, IgG alebo oba druhy týchto imunoglobulínov, ktoré sú schopné viazať tento sacharid.
Zaujímavou vlastnosťou ramnózy je, že pri reakcii s jodistanmi netvorí formaldehyd. Reakciou jodistanu s vicinálnymi diolmi (napr. glycerolom alebo sacharidmi) totiž štandardne dochádza k štiepnej reakcii, počas ktorej vzniká formaldehyd. Vďaka tomu je veľmi užitočná, pretože sa ňou dá zbaviť nadbytku jodistanu počas analýz v glycerole alebo iných vicinálnych dioloch, ktoré by inak tvorili farebné roztoky blanku.
Stanová (Ostrôžky)

Stanová () je vrch v pohorí Ostrôžky. Leží nad obcou Ábelová, približne severozápadne od Lučenca.
Poloha.
Masív sa nachádza v centrálnej časti pohoria. Leží v Banskobystrickom kraji, v okrese Lučenec a zasahuje na katastrálne územie obce Tuhár a Ábelová. Najbližšími sídlami sú na juhozápadnom úpätí situovaná Ábelová, juhovýchodne ležiaci Tuhár a východne obec Budiná. 
Opis.
Stanová je súčasťou hrebeňa, ktorý vedie od Ostrôžky () juhovýchodným smerom na Pohanský vrch (). Severným smerom leží Jasenie (), Budinská skala () a plytkým sedlom oddelená Vrchovina (), západným ležia Páleniská () a Kobylí vrch (), južným Čierťaž (), Lysec () a Bralce () a východným Kujanka () a Uhlarisko (). Oblasť patrí do povodia rieky Ipeľ; severovýchodné svahy hrebeňa odvodňuje Tuhársky potok, juhozápadné potok Ľuboreč. Popod vrchol vedie značený chodník z Tuhára. 
Výhľady.
Vrcholovú časť Stanovej pokrýva rôznorodý súvislý lesný porast, ktorý neumožňuje rozhľad. Z miest s nízkou vegetáciou možno vidieť okolité vrchy Ostrôžok, ojedinele pri dobrých podmienkach tiež Javorie, Veľkú Fatru, Nízke Tatry, Poľanu a Veporské a Stolické vrchy.
Vrchovina (Ostrôžky)

Vrchovina () je vrch v pohorí Ostrôžky. Leží nad obcou Ábelová, približne severozápadne od Lučenca.
Poloha.
Masív sa nachádza v centrálnej časti pohoria. Leží v Banskobystrickom kraji, v okrese Lučenec a zasahuje na katastrálne územie obce Tuhár a Ábelová. Najbližšími sídlami sú na východnom úpätí situovaná Budiná a južne ležiaca Ábelová so samotami na západnom úbočí. 
Opis.
Vrchovina je súčasťou hrebeňa, ktorý vedie od Ostrôžky () juhovýchodným smerom na Bralce () a Pohanský vrch (). Severným smerom leží Jaseňový vrch (), Budinská skala () a Fekiačov vrch (), východným Uhlarisko () a Kujanka (), južným Stanová (), Bralce a Lysec () a západným Kobylí vrch () a Páleniská (). Oblasť patrí do povodia rieky Ipeľ; severné a východné svahy odvodňuje Tuhársky potok, juhozápadné potok Ľuboreč. Vrcholom vedie značený chodník z Tuhára na Budinské lazy. 
Výhľady.
Nesúvislý lesný porast, pokrývajúci vrcholovú časť Vrchoviny, umožňuje len veľmi obmedzený rozhľad. Z lokalít s riedkou a nízkou vegetáciou možno vidieť okolité vrchy Ostrôžok, pri dobrých podmienkach tiež Javorie, Veľkú Fatru, Nízke Tatry, Poľanu a Veporské a Stolické vrchy.
Lysec (Ostrôžky)

Lysec () je vrch v pohorí Ostrôžky. Leží nad obcou Lentvora, približne západne od Lučenca.
Poloha.
Masív sa nachádza v južnej časti pohoria. Leží v Banskobystrickom kraji, v okrese Lučenec a zasahuje na katastrálne územie obce Ľuboreč. Najbližšími sídlami sú na severnom úpätí situovaná Lentvora, západne ležiaca Šuľa, juhozápadne Imrov Kopec a východne obec Praha. 
Opis.
Lysec je najvyšším vrchom južnej časti pohoria. Severne sa nachádza Čierťaž () a Bralce (), východne Prostredný vrch () a Diel (), južným smerom Kavčie (), Kopane () a Vanov vrch () a západným Dlhý diel () a Prašivý vŕšok (). Severné a východné svahy odvodňuje potok Riečka, južné a západné prítoky Kakatky, oba smerujúce do Tisovníka v povodí rieky Ipeľ. Na vrchole sa stretávajú značené chodníky zo všetkých smerov.
Výhľady.
Súvislý lesný porast vrcholovej časti Lysca neumožňuje rozhľad. Na svahoch je však viacero odlesnených lokalít, odkiaľ možno vidieť okolité vrchy Ostrôžok, pri dobrých podmienkach tiež Javorie, Veľkú Fatru, Nízke Tatry, Poľanu a Veporské a Stolické vrchy.
Jane Krakowski

Jane Krakowski (rod. Jane Krajkowski; * 11. október 1968, Parsippany-Troy Hills, New Jersey, USA) je americká herečka a speváčka poľského pôvodu.
Detstvo a mladosť.
Krakowski sa narodila v Parsippany-Troy Hills, v New Jersey. Po otcovi je poľského pôvodu. Od štyroch rokov sa venovala baletu, neskôr s tým prestala a začala sa venovať tancu.
Kariéra.
Televízia a film.
Od roku 1984 do roku 1986 stvárnila rolu Theressy Rebeccy Kendall v telenovele "Search for Tomorrow". Za svoj herecký výkon získala dve po sebe idúce nominácie na Daytime Emmy. O rok neskôr si zahrala vedľajšiu úlohu v dráme "Osudová príťažlivosť" po boku Glenn Close. V roku 1997 sa pripojila k hereckému obsadeniu televízneho seriálu "Ally McBealová", kde za svoj herecký výkon získala jednu nomináciu na Zlatý glóbus.
V roku 2000 nahradila herečku Rosie O'Donnell, ktorá hrala postavu Betty Rubble vo filme "Flintstoneovi 2 - Viva Rock Vegas". Film získal rozporuplné hodnotenia od filmových kritikov.
V roku 2005 získala jednu z vedľajších úloh v televíznom filme "Zvádzanie" po boku Evan Rachel Wood. O rok neskôr bola Krakowski obsadená do televízneho seriálu "30 Rock". Za svoj herecký výkon získala štyri nominácie na ocenenie Primetime Emmy.
Herečka Tina Fey pre ňu napísala rolu Jacqueline v televíznom seriály "Nezdolná Kimmy Schmidt", ktorý sa natáčal v rokoch 2015 až 2019. O rok neskôr sa film dočkal aj filmového spracovania s názvom "Nezdolná Kimmy Schmidt: Kimmy versus reverend", kde si Krakowski zahrala tiež. V roku 2021 si mala zahrať v muzikáli "Annie Live!", ale musela z projektu odstúpiť kvôli tomu, že sa nakazila Covidom-19 aj napriek tomu, že bola očkovaná a nahradila ju herečka Megan Hilty.
Divadlo.
Krakowski absolvovala množstvo predstavení na Broadwayi aj ako herečka aj ako tanečníčka. Získala niekoľko nominácii aj samotných ocenení.
V roku 1996 si zahrala spoločne so Sarah Jessicou Parker v divadelnej hre "Once Upon a Mattress".
V roku 2006 získala Krakowski britské divadelné ocenenie Laurencea Oliviera za jej herecký výkon v divadelnej hre "Guy and Dolls". V roku 2016 sa objavila v divadelnej hre "She Loves Me" od Joeho Masteroffa.
Súkromný život.
V roku 2009 sa zasnúbila s Robertom Godleym, ktorému v roku 2011 porodila syna. Ich manželstvo sa skončilo v roku 2013.
Simalos

Simalos () bol starogrécky sochár.
Sochár Simalos (pochádzajúci zrejme z Boiótie) pôsobil v prvej polovici 3. stor. pred Kr. Známych je jeho niekoľko signatúr na mramorových podstavcoch zo sôch, nájdených v Delfách a Boiótii.:
SleepTeam

SleepTeam je česká firma zaoberajúca sa vývojom počítačových hier. Firma bola založená v Prahe Jaroslavom Wagnerom, Radekom Matějkom a Luborom Kopeckým v roku 1996 s cieľom vyvíjať hry pre platformu PC, sídli v Dolním Městě.
Prvým a doteraz najväčším projektom SleepTeamu bola úspešná adventúra "Polda" vydaná pred Vianocami 1998 pre MS-DOS a Windows. Dabing a distribúciu zariadila firma Zima Software, tá sa potom nedohodla na pokračovaní Polda 2 a SleepTeam po neúspešnom súdnom spore prišiel o nárok na značku Polda či finančný podiel na jeho pokračovaniach a všetky práva tak pripadli na firmu Zima Software. SleepTeam sa potom zameral na freeware hry.
SleepTeam v roku 2001 vydal 2D strieľačku Bulánci, multiplayer bol veľmi obľúbený predovšetkým v počítačových učebniach na školách. V Česku bola hra vydaná ako freeware a v zahraničí od roku 2003 ako platená hra pod menom "Combat Pillows". Potom firma vydala niekoľko minihier: Dispečer (október 2004), Logicon (október 2004), Fuk/Puck (november 2004), Bank Shot (január 2005) a Drak (december 2006).
SleepTeam v máji 2021 spustil crowdfundingovú kampaň na hru Bulánci 2, tá skončila veľmi úspešne, namiesto požadovaného pol milióna českých korún sa vybralo cez 7,3 milióna českých korún. Vydanie je plánované na leto 2022.
Ibex

Ibex môže byť:
IBEX môže byť skratka výrazu:
Melanézsky pohár vo futbale

Melanézsky pohár vo futbale bol medzinárodný futbalový turnaj pre národné tímy Melanézie. Turnaj sa používal ako kvalifikácia na Oceánsky pohár národov. Posledná edícia sa odohrala v roku 2000. Turnaj sa hral systémom skupiny.
Robert Ultzmann

Robert Ultzmann (* 30. marec 1842, Košice – † 10. jún 1889, Viedeň) bol rakúsky urológ, špecialista na poruchy močovej rúry a vysokoškolský profesor.
Životopis.
Jeho otec bol obchodníkom. V mladosti vyštudoval strednú školu v Košiciach. V roku 1861 odišiel do Viedne a neskôr po svojom štúdiu na Viedenskej univerzite bol vymenovaný za profesora. Od roku 1872 pracoval vo všeobecnej nemocnici vo Viedni, kde okrem mnohých pacientov ošetroval aj Júliusa Andrášiho – vtedajšieho ministra zahraničných vecí Rakúsko-Uhorska. Zomrel počas nehody v jedenástom viedenskom obvode Simmering. Je pochovaný vo Viedni. Jeho mramorová busta bola odhalená v roku 1929 a nachádza sa v hlavnej hale () Viedenskej univerzity. V roku 1888 bol Ultzmann zvolený členom Nemeckej akadémie prírodných vied Leopoldina.
V roku 1954 po ňom vo viedenskej mestskej časti Donaustadt (22. obvod) pomenovali ulicu – "Ultzmanngasse".
Kariéra.
Ultzmann je jedným zo zakladateľov modernej urológie, vrátane charakteristiky chémie moču, fyziológie a patológie renálnych a močových systémov. Vytvoril presnú metodiku a predstavil dnes bežne používané diagnostické a chirurgické nástroje v tejto oblasti.
Roman Trebatický

Roman Trebatický (* 18. november 1969, Košice) je bývalý slovenský a francúzsky hokejista.
Nonóza

Nonóza je monosacharid, ktorý má deväť uhlíkových atómov. Keďže monosacharidy majú 3 až 9 atómov uhlíka, nonózy sú najväčšie monosacharidy.
Druhy nonóz.
Tak ako u ostatných monosacharidov, podľa polohy funkčnej skupiny je možné nonózy rozdeliť na ketononózy (obsahujúce ketónovú skupinu) alebo aldononózy (obsahujúce aldehydovú skupinu).
Aldononózy majú 7 chirálnych uhlíkových atómov, čo znamená celkom 128 (27) rôznych stereoizomérov. Tieto stereoizoméry sa líšia polohou hydroxylových skupín na asymetrických uhlíkoch. Ketononózy majú len 6 chirálnych centier, takže celkom 64 (26) stereoizomérov.
Július Bartl

Prof. PhDr. Július Bartl, CSc. (* 17. máj 1937, Žilina† 19. apríl 2022, Bratislava) bol slovenský historik, archivár, didaktik dejepisu a univerzitný pedagóg.
Život.
V rokoch 19541959 absolvoval štúdium odboru archívnictvohistória na Filozofickej fakulte Univerzity Komenského v Bratislave. V jeseni 1958 začal pracovať v Štátnom archíve v Bratislave a od roku 1964 pôsobil na rektoráte Univerzity Komenského v Bratislave, kde viedol univerzitný archív. V roku 1962 ho prijali na externú ašpirantúru v Historickom ústave Slovenskej akadémie vied, ktorú ukončil v roku 1968 kandidátskou prácou "Obchod západoslovenských kráľovských miest v 14. a do polovice 15. storočia". Vo svojej vedecko-výskumnej činnosti sa venoval hospodárskym dejinám, dejinám obchodu a problémom kategorizácie miest a mestečiek na území dnešného Slovenska v stredoveku, ako aj slovenským politickým dejinám na prelome 14. a 15. storočia a dejinám stredovekých univerzít. Zavŕšením tejto jeho činnosti boli neskôr vydané publikácie – monografia o svätorímskom cisárovi, českom a uhorskom kráľovi Žigmundovi Luxemburskom a edícia prameňov k dejinám Slovenska za Žigmundovej vlády v Uhorsku (13871437) –, hoci jeho zámer vykonať súpis mestských kníh sa mu pre nezáujem potenciálnych spolupracovníkov nepodarilo zrealizovať.
Po roku 1989 pôsobil aj pedagogicky, najprv ako externý prednášajúci na Katedre slovenských dejín a archívnictva Filozofickej fakulty Univerzity Komenského v Bratislave, pričom v septembri 1992 sa podieľal na založení Katedry slovenských a všeobecných dejín Pedagogickej fakulty Univerzity Komenského v Bratislave, ktorú viedol do roku 2004. V rokoch 19972002 tiež externe prednášal na Univerzite sv. Cyrila a Metoda v Trnave. V roku 1994 sa habilitoval v odbore slovenské dejiny habilitačnou prácou "Niektoré problémy Žigmundovej vlády v kontexte slovenských dejín" (1994). V tomto čase sa intenzívne venoval príprave učebných textov vrátane učebníc dejepisu pre gymnáziá, na ktorých sa podieľal ako člen Ústrednej predmetovej komisie pre vyučovanie dejepisu pri Štátnom pedagogickom ústave.
Kyselina neuramínová

Kyselina neuramínová (NA) je kyslý aminosacharid, ktorého kostru tvorí deväť uhlíkových atómov. Aj keď nonózy (sacharidy s deviatimi atómami uhlíka) sa v prírode nevyskytujú, kyselina neuramínová sa dá považovať za teoretickú deväťuhlíkatú ketózu, v ktorej je hydroxylová skupina na uhlíku 1 (–CH2OH skupina) oxidovaná na karboxylovú skupinu (–C(=O)OH), hydroxylová skupina na uhlíku 3 je deoxidovaná (chýba jej kyslíkový atóm) a hydroxylová skupina na uhlíku 5 je nahradená za aminoskupinu (–NH2). Kyselina neuramínová sa dá predstaviť i ako produkt aldolovej kondenzácie pyruvátu s -manózamínom (2-amino-2-deoxymanózou). Symbol, ktorý sa podľa IUPAC používa pre označenie kyseliny neuramínovej, je Neu.
Názov „kyselina neuramínová“ (anglicky "neuraminic acid") prvýkrát použil nemecký vedec E. Klenk v roku 1941 pri označení mozgových lipidov, z ktorých ju získal ako štepný produkt.
Kyselina neuramínová sa v prírode bežne nevyskytuje, ale mnoho jej derivátov je prítomných v mnohých zvieracích tkanivách a v baktériách, hlavne v glykoproteínoch a gangliozidoch. Tieto deriváty kyseliny neuramínovej, ktoré sú "N"- alebo "O"-substituované, sa spoločne nazývajú sialové kyseliny. Hlavnou sialovou kyselinou v cicavčích bunkách je kyselina "N"-acetylneuramínová. Na aminoskupine kyseliny neuramínovej môže byť naviazaná acetylová skupina alebo glykolylová skupina. Substituenty hydroxylových skupín môžu byť rôzne: už boli pozorované acetylová, laktylová, metylová, sulfátová i fosfátová skupina.
Okrem ich biologických funkcií sú deriváty kyseliny neuramínovej substrátmi pre neuraminidázové enzýmy, ktoré štiepia reziduá kyseliny neuramínovej. Vírus ľudskej chrípky má neuraminidázu, ktorá je vyznačená i v mene „H#N#“, kde H označuje izoformu hemaglutinínu a N označuje izoformu virálnej neuraminidázy.
Fekiačov vrch

Fekiačov vrch () je vrch v pohorí Ostrôžky. Leží nad obcou Ábelová, približne severozápadne od Lučenca.
Poloha.
Masív sa nachádza v centrálnej časti pohoria. Leží v Banskobystrickom kraji, v okrese Lučenec a zasahuje na katastrálne územie obce Ábelová a čiastočne i Budiná. V okolí sa nachádzajú viaceré lazy, najbližšími väčšími sídlami sú východným smerom situovaná Budiná, južne ležiaca Ábelová, západne Stará Huta a severne Bukovinka (Podkriváň). 
Opis.
Fekiačov vrch je súčasťou hrebeňa, ktorý vedie od Ostrôžky () juhovýchodným smerom na Bralce (). Severným smerom leží Pľutov vrch () a sedlom oddelená Budinská skala (), východným sa nachádza Baraní vrch () a Jaseňový vrch (), južným Vrchovina () a Bralce a západným Páleniská () a Kobylí vrch (). Západné svahy odvodňujú do rieky Ipeľ prítoky potoka Madačka, z východných voda odteká Tuhárskym potokom. Na vrchol nevedie značený chodník, no úbočím vedie cesta, uľahčujúca dostupnosť.
Výhľady.
Riedky, nesúvislý lesný porast, pokrývajúci vrcholovú časť, umožňuje obmedzený rozhľad. Z lokalít s nízkou vegetáciou možno vidieť okolité vrchy Ostrôžok, pri dobrých podmienkach tiež Javorie, Veľkú Fatru, Nízke Tatry, Poľanu a Veporské a Stolické vrchy.
Prístup.
Na vrchol nevedie značený chodník, no jeden vrch traverzuje východným úbočím a druhý vedie sedlom na severnom úbočí.